**Zápisnica zo zasadnutia Rady školy**

**Deň a čas konania:** 15. 12. 2022, 17:00 hod.

**Miesto konania:** prezenčne, priestory školy

**Prítomní:**

členovia Rady školy: Kamil Zeman (ďalej tiež „p. Zeman“)

Alžbeta Morbacherová (ďalej tiež „p. Morbacherová“)

Alena Braunerová (ďalej tiež „p. Braunerová)

Illiana Medviďová ( ďalej tiež „p. Medviďová )

(v ďalšom texte spolu tiež „prítomní členovia RŠ“)

prizvaní:

Pavol Bernáth (ďalej tiež „p. Bernáth“)

Zita Andrýsková (ďalej tiež „p. Andrýsková)

Helena Kačurová ( ďalej tiež „p. Kačurová )

(v ďalšom texte spolu tiež „prítomní“)

So súhlasom a za prítomnosti všetkých prítomných členov RŠ sa uskutočnilo riadne zasadnutie rady školy s nasledovným programom:

Program:

1, Otvorenie

2, Prezentácia, voľba zapisovateľa a overovateľa zápisnice.

3, Informácia o stave úloh/uznesení z predchádzajúcich zasadnutí Rady školy.

4, Priebežná  informácia vedenia školy  o pedagogicko-organizačnom a materiálno-technickom zabezpečení výchovno-vzdelávacieho procesu

     - všeobecné zhodnotenie za mesiac 10/2022 až 11/2022

5, Rôzne.

6, Záver.

**K bodu 1. programu:**

Zasadnutie rady školy (ďalej tiež „zasadnutie“) otvoril predseda Rady školy (ďalej tiež „RŠ“) p. Zeman a konštatoval, že termín a program zasadnutia bol oznámený prítomným a všetci prítomní vyjadrujú súhlas s termínom, programom, miestom konania zasadania a formou oznámenia a konštatoval, že zasadanie **nie je** uznášaniaschopné. Situácia vyplynula z časovej tiesne nakoľko nový členovia rady L. Bundová, A. Šmotlák, V. Prikler školy boli menovaní  až 14.12.2022 a nestihli si rokovanie rady školy zaradiť do osobného programu. Všetci sa ospravedlnili.

**K bodu 2. programu:**

P. Zeman predniesol návrh na voľbu zapisovateľa a na voľbu overovateľa zápisnice. Za zapisovateľa navrhol zvoliť p. Zemana a za overovateľa zápisnice navrhol zvoliť p. Morbacherovú. Následne prítomní pristúpili k hlasovaniu.

Výsledky hlasovania:

ZA Kamil Zeman, Alžbeta Morbacherová, Illiana Medviďová, Alena Braunerová,

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 1**

Prítomní na zasadnutí zvolili za zapisovateľa p. Kamila Zemana Zuzanu Koyšovú a za overovateľa zápisnice p. Alžbetu Morbacherovú.

**K bodu 3. programu:**

V zmysle uznesenia č. 2 zo zasadnutia rady školy konaného 13.10.2022 predseda rady školy informoval že kontaktoval MÚ MČ BRATISLAVA KARLOVA VES oddelenie správy budov najskôr mailom a nakoľko MÚ MČ BRATISLAVA KARLOVA VES neodpovedala tak v zmysle zákona č 211/2000 o slobodnom prístupe k informáciám podal žiadosť. Odpoveď MÚ MČ BRATISLAVA KARLOVA VES Príloha č. 1.

**K bodu 4. programu:**

P. Bernáth, riaditeľ školy, poskytol nasledujúce informácie:

* Vďaka Verejnoprospešným službám Karlova Ves( VPSKV) sa začala oprava kachličiek na toaletách. Realizuje sa len oprava odpadnutých kachličiek.
* VPSKV opravuje dažďové zvody.
* Poškodené Potrubie v kuchyni je opravené.
* Dvere do suchého skladu sú namontované.
* Odtokové vpusty v kuchyni v kuchyni nie sú opravené.
* V priestore kuchyne odpadla omietka vo výdajni stravy.
* Elektrická rúra v kuchyni postupne znižuje výkon očakávame úplné odstavenie.
* Všetky zariadenia čo sa dajú v kuchyni opraviť škola opravuje.
* Priebežne pokračuje rekonštrukcia školy – opláštenie budovy.
* Škola obstarala nové zariadenie do školskej knižnice.
* Aktuálne faktúra za elektrickú energiu sa zvýšila z pôvodných 700 E eur na 3000 € mesačne.
* Končí kontrola zo Sociálnej poistenie v poisťovni. Kontrola nezistila žiadne závažné porušenie.
* Prebieha Revízia elektrospotrebičov.
* Prebieha Revízia telovýchovného náradia.
* Všetky triedy sú zabezpečené prípojkami na dataprojektor.
* Učebňa anglického jazyka je vybavená.
* Na škole aktuálne pôsobia psychológ, školský poradca, špeciálny pedagóg koordinátor prevencie,
* Škole chýba priestor na realizáciu podujatí všetky podujatia sa realizujú vo vestibule školy.
* Prebehli nasledovné podujatia: pasovanie prvákov, vianočná Viedeň, Mikuláš, vianočná besiedka.
* Riaditeľ konštatoval, že očakáva veľké problémy s rozpočtovým provizóriom v súvislosti so zvýšením platových taríf.

**K bodu 5. programu:**

Predseda RŠ p. Zeman konštatoval, že program zasadnutia je vyčerpaný, poďakoval zúčastneným členom a ukončil zasadnutie Rady školy.

Túto zápisnicu spísal Kamil Zeman po ukončení zasadnutia z poznámok, ktoré si počas zasadnutia zaznamenal.

V Bratislave, 15.12.2022 V Bratislave, 15.12.2022

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kamil Zeman Alžbeta Morbacherová

Zapisovateľ overovateľ zápisnice

